Friedrich Reinhold Kreutzwaldi tänav (Rakvere)

Friedrich Reinhold Kreutzwaldi tänav on tänav Rakveres, paikneb linna lääneosas.

Tänav on 1446 meetrit pikk ning läbib Vanalinna, Vallimäe ja Mõisavälja linnaosa. Tänav saab alguse Vabriku tänava juurest Teatrimäel ning ristub lääne pool Vallimäe tee, Vallikraavi tänava, Näituse tänava, Oja tänava, Ilu puiestee, Ringtee tänava ja Kriidisoo tänavaga, kulgedes lääne pool linna piirini.

Aastatel 1931–1953 oli Lydia Koidula tänava nimi F. R. Kreutzwaldi tänav.

Hoonestus 

Rakvere teatri hoone (F. R. Kreutzwaldi tänav 2a) 
Lääne-Viru maavalitsuse (F. R. Kreutzwaldi tänav 5) hoone. Algne Viru Maavalitsuse hoone ehitati aastatel 1926–1927 Leonid Harlamovi projekti järgi. 2020. aastal avati hoones  riigimaja.
Politsei- ja Piirivalveameti Ida Prefektuuri politsei ja Ida päästekeskuse Rakvere päästekomando ühishoone (F. R. Kreutzwaldi tänav 5a). 
Friedrich Reinhold Kreutzwaldi monument, mis avati 1937. aastal (autor Aleksander Eller).

Viited

Rakvere tänavad
Friedrich Reinhold Kreutzwald